Diari Oficial de la Generalitat Valenciana


Sumari del DOGV 7550, del 17-06-2015 (2015/5339)

RESOLUCIÓ de 18 de maig de 2015, de la Direcció General de Transports i Logística, per la qual s'autoritza a prendre servici en l'àmbit funcional de Gandia els titulars d'autoritzacions de taxi de l'Àrea de Prestació Conjunta de la Safor i els titulars d'autoritzacions de l'Àrea de Prestació Conjunta de la Safor, en l'àmbit funcional de Gandia, amb motiu de la celebració de l'esdeveniment Cotif Youth Cup Gandia 2015.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7550

Data del DOGV
:   17-06-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/5339


Data del document
:   18-05-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * taxi

RESOLUCIÓ de 18 de maig de 2015, de la Direcció General de Transports i Logística, per la qual s'autoritza a prendre servici en l'àmbit funcional de Gandia els titulars d'autoritzacions de taxi de l'Àrea de Prestació Conjunta de la Safor i els titulars d'autoritzacions de l'Àrea de Prestació Conjunta de la Safor, en l'àmbit funcional de Gandia, amb motiu de la celebració de l'esdeveniment Cotif Youth Cup Gandia 2015. [2015/5339]  
L'article 44.3 de la Llei 6/2011, d'1 d'abril, de la Generalitat, de Mobilitat de la Comunitat Valenciana, permet la possibilitat, per raons d'interés públic, que la Generalitat fixe condicions específiques en què les autoritzacions residenciades en una determinada àrea funcional puguen prendre servici en altres àrees funcionals. Esta possibilitat es troba desplegada reglamentàriament en l'article 127.2 del Reial Decret 1211/1990, de 28 de setembre, pel qual s'aprova el Reglament de la Llei d'Ordenació dels Transports Terrestres.  
La celebració, durant els dies 24 a 28 de juny de 2015, del segon torneig de futbol internacional de categoria infantil a realitzar a Gandia, suposarà un important increment de les necessitats de mobilitat en el municipi esmentat, que durant eixos dies rebrà nombrosos visitants, tenint en compte que és un torneig en què es combina esport i turisme.  
  
Amb l'objecte de garantir una oferta de servici de taxi adequada a l'important increment de la demanda d'este servici de transport durant els dies de celebració del II Torneig Cotif Youth Cup Gandia, es considera oportú permetre que els taxis de l'Àrea de Prestació Conjunta de la Safor puguen prendre servici en l'àmbit funcional de Gandia i els titulars d'autoritzacions de l'àmbit funcional de Gandia puguen prendre servici en el de l'Àrea de Prestació Conjunta de la Safor.  
D'acord amb el que disposa l'article 11 del Decret 85/2013, de 28 de juny, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient, resolc:  
  
Primer. Autorització per a la presa de servici de taxi  
Durant els dies 24 a 28 de juny de 2015, els titulars d'autoritzacions de taxi residenciades en l'àmbit funcional de l'Àrea de Prestació Conjunta de la Safor, poden prendre servici en l'àmbit funcional de Gandia, i els titulars d'autoritzacions de taxi de l'àmbit funcional de Gandia poden prendre servici en el de l'Àrea de Prestació Conjunta de la Safor.  
  
  
Contra la present resolució, que no esgota la via administrativa, es podrà interposar un recurs d'alçada davant del secretari autonòmic d'Infraestructures en el termini d'un mes, comptat des de l'endemà de la publicació en el Diari Oficial de la Comunitat Valenciana, d'acord amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, sense perjuí que s'utilitze qualsevol altra via que es considere oportuna.  
  
València, 18 de maig de 2015.- El director general de Transports i Logística: Pablo Cotino Mulet.